Amarapura

Amarapura () – miestas vidurio Mianmare, Iravadžio kairiajame krante, Mandalajaus aglomeracijoje, 11 km į pietus nuo miesto centro. Turistinis centras. Vystomi tradiciniai amatai: keramika, bronzos kalyba, šilkininkystė. Yra pilies, pastatytos 1783–1823 m. ir karaliaus rūmų, pastatytų 1837–1857 m. griuvėsiai, daug budistų šventyklų ir vienuolynų. Veikia Jadanabono universitetas.

 Istorija 

Amarapura (iš pali kalbos – „nemirtingumo miestas“) įkurtas 1783 m. karaliaus Bodopajos iš Konbaunų dinastijos. Miestas tapo karalystės sostine, pastatyti rūmai, šventyklos. Karalius Badžidas 1823 m. perkėlė sostinę į Avą, bet 1837–1857 m. ja vėl buvo Amarapura. 1810 m. miestas nukentėjo nuo gaisro, 1839 m. – nuo žemės drebėjimo. Karalius Mindonas 1860 m. pastatė naują sostinę Mandalajų, jo statyboms panaudota daug medžiagų iš Amarapuros.

 Šaltiniai 

Kategorija:Mianmaro miestai